[{"text_idx": "#000000", "text": "Migreenihoog, aga ka tavaline peavalu vo\u0303ib rikkuda pa\u0308eva ja halvata tegevuse. Sageli ei anna me endale aga aru, et ka mitmed toidud ja kemikaalid vo\u0303ivad kaasa aidata peavalude tekkimisele. Heaks uudiseks on siinkohal see, et toiduvalikuid ja elustiili muutes ning kvaliteetseid looduslisandeid kasutades saame me enese heaks nii mo\u0303ndagi a\u0308ra teha."}, {"text_idx": "#000001", "text": "Hoidu toidus peituvatest kunstlikest sa\u0308iltusainetest ja eksitotoksilistest u\u0308henditest"}, {"text_idx": "#000002", "text": "Kunstlikud sa\u0308ilitusained (sulfitid, va\u0308a\u0308veldioksiid), magustajad ja maitsetugevdajad nagu aspartaam, naatriumglutamaat jt tekitavad paljudel inimestel tugevaid ko\u0303rvalna\u0308htusid ning vo\u0303ivad muu seas vallandada ka migreeni. Loe eksitotoksiliste magusainete kohta ta\u0308iendavalt siit."}, {"text_idx": "#000003", "text": "Vaata toitude koostist ja va\u0308lista oma so\u0308o\u0308gisedelist kahtlase va\u0308a\u0308rtusega kemikaalid. Kuna ka suhkrurikka toiduga kaasnev veresuhkrutaseme ko\u0303ikumine vo\u0303ib olla migreenihoogude vallandumise po\u0303hjuseks, siis vo\u0303iks suhkru ja su\u0308nteetilised magustajad (aspartaam, sahhariin, sukraloos, tsu\u0308klamaat, atsesulfaam K jm.) asendada vajadusel na\u0308iteks steeviaga. Steevia on Paraguai suhkruleht, mis ei anna kaloreid ja mida on ilma ko\u0303rvaltoimeteta kasutatud aastasadu. Eestis saab steeviat osta tervise- ja mahepoodidest."}, {"text_idx": "#000004", "text": "Unustada ei tasu sedagi, et peavalud on vaid u\u0308ks vo\u0303imalikest organismi ha\u0308irekelladest, mis sulle kehavo\u0303o\u0303raste kemikaalide sobimatusest teada annab. Tegelikkuses on nende ainete poolt kehale tekitatud ko\u0303rvalna\u0308htude loetelu lo\u0303pmatu."}, {"text_idx": "#000005", "text": "Piimatooted (k.a. juustud), s\u030cokolaad, alkohol, kofeiiniga joogid, limonaadid, rafineeritud suhkrud, geneetiliselt muundatud toidud, gluteeni sisaldavad teraviljad ja pa\u0308hklid po\u0303hjustavad ko\u0303ige sagedamini migreeni."}, {"text_idx": "#000006", "text": "Pu\u0308u\u0308a neid potentsiaalseid \u201esu\u0308u\u0308dlasi\u201c u\u0308hekaupa testida, et teha kindlaks, missugune neist probleemi po\u0303hjustab. Ja isegi kui sulle tundub, et mo\u0303nest toidust loobumine oleks sinu jaoks liiga suur samm, siis peavalude a\u0308raja\u0308a\u0308des vo\u0303id sa siiski u\u0308mber mo\u0303elda \u2013 ohverdus vo\u0303ib olla vaeva va\u0308a\u0308rt!"}, {"text_idx": "#000007", "text": "Tru\u0308ptofaan on u\u0308ks asendamatutest aminohapetest, mis on algmaterjaliks o\u0303nnehormooniks kutsutud serotoniini su\u0308nteesimisele. Migreeni leevenemine vo\u0303ib saada alguse serotoniini juurdevoolust, mis to\u0303stab tuju, va\u0308hendab a\u0308revust ja pinget ning lo\u0303o\u0303gastab pea kapillaarides tillukesi lihaseid."}, {"text_idx": "#000008", "text": "Lisa tru\u0308ptofaani oma toiduvalikusse, su\u0308u\u0308es rohkesti kaunvilju, seemneid ja kvaliteetset linnuliha."}, {"text_idx": "#000009", "text": "Taimetargad kasutavad lavendlit na\u0308rvide lo\u0303o\u0303gastamiseks ja valuvaigistava efekti saavutamiseks. Lavendel va\u0308hendab migreeni ajal veresoontes tekkivat po\u0303letikku ja lo\u0303o\u0303gastab lihas-spasme kaelas, silmade u\u0308mber ja peas."}, {"text_idx": "#000010", "text": "Kasuta kuivatatud lavendlit nuusutamiseks kohe kui peavalud hakkavad vo\u0303i tee kompresse. Samuti vo\u0303id teha teed 1tl kuivatatud u\u0308rdist ja klaasist veest, lastes teel 15 minutit to\u0303mmata. Naudi lavendli rahustavat toimet."}, {"text_idx": "#000011", "text": "Ingver, piparmu\u0308nt, cayenne pipar on naturaalsed valuvaigistid"}, {"text_idx": "#000012", "text": "Kasuta peavalude taltsutamiseks ta\u0308iesti tavalisi majapidamises leiduvaid taimi nagu ingver, piparmu\u0308nt ja Cayenne\u2019i pipar. Ingver ja piparmu\u0308nt aitavad ka migreenihoogudega kaasnevate iiveldushoogude vastu."}, {"text_idx": "#000013", "text": "Tee taimetee, kus segad ko\u0303ik kolm kokku: pane 15 minutiks to\u0303mbama kahe klaasi jagu keevat vett, kuhu on lisatud na\u0308puotsaga Cayenne\u2019i pipart, tu\u0308kike ingverit ja teelusika ta\u0308is piparmu\u0308nti. Veerand tunni pa\u0308rast vo\u0303ta taimed va\u0308lja ja lisa soovi korral pisut mett."}, {"text_idx": "#000014", "text": "Uuringud on na\u0308idanud, et sageli on peavalude po\u0303hjuseks ka lihtsalt organismis valitsev veepuudus ning sellest tulenev tasakaalutus aitab valude vo\u0303imendumisele kaasa."}, {"text_idx": "#000015", "text": "Joo kogu pa\u0308eva va\u0308ltel ohtralt puhast, ilma gaasita vett. Kuna vesi moodustab inimesest ligi 70%, siis on veepuuduse korral ha\u0308iritud eranditult ko\u0303ik kehas toimuvad fu\u0308sioloogilised protsessid. A\u0308ra unusta, et alkohol, kohv, tee ja kofeiiniga joogid ka\u0308ituvad diureetiliselt ehk viivad vett kehast va\u0308lja. Seega tuleb sul neid jooke tarbides vee joomist veelgi suurendada. Samuti vajavad rohkem vett loomse valgu tarbijad."}, {"text_idx": "#000017", "text": "U\u0308ks, mis kindel: valuaistingud on keha appikarje, signaal, mis ro\u0303hutab muutuste tegemise vajalikkust. Vaid valuvaigistitele lootma ja\u0308a\u0308des petame iseennast ning tekitame toksilise no\u0303iaringi, mis meilt varem vo\u0303i hiljem mo\u0303nel muul moel, nii ehk naa, lo\u0303ivu no\u0303udma hakkab."}, {"text_idx": "#000023", "text": "Lihtne kodune Candida (pa\u0308rmseene) test\n10 lihtsat moodust kolesterooli va\u0308hendamiseks\nVa\u0308hihaiguse varajased su\u0308mptomid \u2013 osake end ja\u0308lgida ja kaitsta!"}]